Lou Andreas-Salomé

Lou Andreas-Salomé (født Louise von Salomé eller Luíza Gustavovna Salomé, russisk: Луиза Густавовна Саломе; 12. februar 1861, død 5. februar 1937) var en russiskfødt psykoanalytiker, litteraturkritiker og forfatter.

 Biografi 
Louise von Salomé ble født inn i en tysk-russisk familie i St. Petersburg i 1861. Hennes foreldre var Gustav Ludwig von Salomé og Louise Wilm von Salomé.

I 1880 immatrikulerte hun seg ved universitetet i Zürich, hvor hun blant annet fulgte forelesninger i filosofi, logikk og teologi.

Fra 1913 praktiserte hun som psykoanalytiker, og var i 1920-årene bredt anerkjent som analytiker.

Hennes mangfoldige intellektuelle interesser førte til vennskap med en rekke andre fremtredende tenkere, blant andre Friedrich Nietzsche, Sigmund Freud og Rainer Maria Rilke. Nietzsche beskrev Andreas-Salomé som sin «søskenhjerne», mens Freud senere omtalte henne som «psykoanalysens dikter».

 Litterær produksjon 
Andreas-Salomé skrev mer enn ti romaner og femti essays, i tillegg til en rekke fagbøker.

Forfatterskapet inkluderte boken Henrik Ibsens Frauen-Gestalten (på norsk: «Henrik Ibsens kvinneskikkelser»), som ble utgitt i 1892 og året etter ble oversatt til norsk av Hulda Garborg. Verket gjorde Andreas-Salomé til en av de første som introduserte Ibsen til et bredere europeisk publikum og dessuten til en av viktigste tidligere fortolkerne av psykologiske og feministiske aspekter av hans forfatterskap.

Hennes første roman, Im Kampf um Gott (1895), ble skrevet under pseudonymet Henri Lou. De øvrige verkene hennes ble publisert under eget navn.

 Verker 
miniatyr|«Anal» und «Sexual» (1916) stod på trykk i Imago. 
 Im Kampf um Gott (1885)
 Henrik Ibsens Frauen-Gestalten (1892)
 Friedrich Nietzsche in seinen Werken (1894)
 Ruth (1895)
 Jesus der Jude (1895)
 Aus fremder Seele (1896)
 Fenitschka. Eine Ausschweifung (1898)
 Menschenkinder (1899)
 Ma (Roman). Ein Porträt. (1901)
 Im Zwischenland (1902)
 Die Erotik (1910)
 Elisabeth Siewert (1911/12)
 Vom frühen Gottesdienst (1913)
 Zum Typus Weib (1914)
 «Anal» und «Sexual» (1916)
 Psychosexualität (1917)
 Drei Briefe an einen Knaben (1917)
 Narzißmus als Doppelrichtung (1921)
 Das Haus. Eine Familiengeschichte vom Ende des vorigen Jahrhunderts (1921)
 Die Stunde ohne Gott. und andere Kindergeschichten (1922)
 Der Teufel und seine Großmutter (1922)
 Rodinka. Eine russische Erinnerung (1923)
 Rainer Maria Rilke (Buch des Gedenkens) (1928)
 Mein Dank an Freud. Offener Brief (1931)

 Referanser 

 Eksterne lenker 
 Henrik Ibsens Kvindeskikkelser, oversatt av Hulda Garborg (1893)

Kategori:Tyske forfattere
Kategori:Russiske forfattere